Manifest siedmich

Manifest siedmich (čes. Manifest sedmi) bol protest siedmich umelcov proti novej línii Komunistickej strany Česko-Slovenska po jej V. zjazde (boľševizácia strany a podriadenie KSČ smerniciam Kominterny) v roku 1929. Text vznikol na podnet Ivana Olbrachta, vyšiel ako leták s názvom Spisovatelé komunisté komunistickým dělníkům. Vyzýval odstrániť nové vedenie strany, ktoré podľa názoru podpísaných ohrozovalo masový charakter a akcieschopnosť KSČ. Signatárov potom zo strany vylúčili.

Signatári 
 Ivan Olbracht
 Helena Malířová (žena Ivana Olbrachta)
 Stanislav Kostka Neumann
 Josef Hora
 Jaroslav Seifert
 Marie Majerová
 Vladislav Vančura

Prejav „siedmich“ odsúdilo nielen vedenie strany, ale aj antimanifest komunistických spisovateľov, ktorí zachovali lojalitu vedeniu.  Zásadní stanovisko k projevu "sedmi" podpísali Karel Teige, Konstantin Biebl, Vítězslav Nezval, Vilém Závada, František Halas, Karel Konrád, Jiří Weil, Julius Fučík, Bedřich Václavek, Vladimír Clementis, Ladislav Novomeský a Vojtěch Tittelbach.

Referencie

Externé odkazy
 Text Manifestu sedmi v edícii  Avantgarda známá a neznámá, sv. 3.
 Text "Zásadního stanoviska", tamtiež.

Zdroj 
 

Literatúra v Česku
Komunistická strana Česko-Slovenska
1929